laion/Wikipedia-Exotic huggingface dataset:
თეზამი

თეზამი — მდინარე აღმოსავლეთ საქართველოში, მცხეთის მუნიციპალიტეტში, მდინარე არაგვის მარცხენა შენაკადი. სათავე აქვს იალნოს ქედის ჩრდილოეთ კალთაზე, ზღვის დონიდან 1477 მ სიმაღლეზე. სიგრძე 28 კმ, საზრდოობს წვიმის, თოვლისა და მიწისქვეშა წყლით. წყალდიდობა იცის გაზაფხულზე, წყალმცირობა — წლის დანარჩენ დროს. საშუალო წლიური ხარჯი შესართავთან 1,25 მ³/წმ. დეკემბერში ჩნდება და თებერვალ-მარტამდეა ყინულნაპირისი. თეზამს იყენებენ სარწყავად. შესართავის სიმაღლე ზღვის დონიდან 518 მ სიმაღლეზეა. მდინარე თეზამის მარჯვენა ნაპირზე სოფელ ცხვარიჭამიაში მდებარეობს VIII-IX საუკუნეების დარბაზული ტიპის ეკლესია ცხვარიჭამიას პატარა საყდარი. მდინარე თეზმის ხეობაში, ზღვის დონიდან 1180 მ სიმაღლეზე გაშენებულია სოფელი ცხვარიჭამია. მდინარე თეზმის ნაპირებზე გაშენებულია მრავალი დასახლებული პუნქტი: მათ შორის: ჯიღაურა, ახალსოფელი, არაშენდა, ბურიანი, გალავანი, ნავდარაანთკარი და სხვა. ↑ აფხაზავა ი., ენციკლოპედია „საქართველო“, ტ. 3, თბ., 2014. — გვ. 650.
ქალკისი

ქალკისი (ბერძ. Χαλκίς), ქალკიდა (ბერძ. Χαλκίδα) — ქალაქი საბერძნეთში, კუნძულ ევბეაზე, ევროპოსის სრუტის სანაპიროზე. განლაგებულია ზღვის დონიდან 10 მეტრის სიმაღლეზე, ათენიდან 78 კმ-ში. ამავე სახელწოდების დიმის (თემის) ადმინისტრაციული ცენტრი. მოსახლეობა — 59 125 ადამიანი (2011). მნიშვნელოვანი პორტია. თუმცა აქ უფრო იმპორტი მიმდინარეობს, ვიდრე ექსპორტი. ყოველწლიურად შემოდის 1200–1300 ტონა ტვირთი და გადის მხოლოდ 70–80 ტონა. ისტორიულად ცნობილია როგორც ქალკიდა. ამ სახელწოდებას უკავშირებენ სიტყვას χαλκός — „სპილენძი“. სხვა მოსაზრებით ქალკიდა ფინიკიელთა კოლონიიდან წარმოდგება. ეს უკანასკნელნი მეწამულის (მარჯნის) რეწვას ეწეოდნენ და სახელწოდებაც აქედან მომდინარეობს: χαλκε-καλχε — „მეწამული ნიჟარა“. ქალკიდა ერთ-ერთი ძველი ბერძნული ქალაქი და კუნძულ ევბეის ეკონომიკურად დაწინაურებული ცენტრი იყო, რასაც ხელს უწყობდა ხელსაყრელი გეოგრაფიული მდებარეობა, ნოყიერი ნიადაგი; თბილის წყლები, რკინისა და სპილენძის მდიდარი საბადოები. ძვ. წ. VII საუკუნიდან ქალკიდამ დაიწყო თრაკიის, სიცილიის, სამხრეთი იტალიის კოლონიზაცია. სწორედ ქალკიდელებისაგან აითვისეს იტალიელებმა ბერძნული ანბანი. ძვ. წ. VI საუკუნის დასასრულიდან ძვ. წ. IV საუკუნის შუა წლებამდე (პელოპონესის ომის (431–404 წლები) გამოკლებით) ათენის გავლენის სფეროში იმყოფებოდა. ძვ. წ. 338 წლიდან ემორჩილებოდა მაკედონიას, ძვ. წ. 168 წლიდან — რომს. ძვ. წ. 146 წელს ანტირომაულ აჯანყებაში მონაწილეობის გამო რომაელებმა ქალაქი დაარბიეს და მისი ზღუდეები მოშალეს. მოგვიანებით აღადგინეს და იყენებდნენ როგორც სამხედრო ბაზას ჯერ რომაელები, შემდგომ ბიზანტიელები. 1209 წელს ვენეციის რესპუბლიკა დაეპატრონა. 1470 წელს დაიპყრეს თურქებმა მეჰმედ II-ის ხელმძღვანელობით. 1833 წლიდან საბერძნეთის შემადგენლობაშია. ვიკისაწყობში არის გვერდი თემაზე: ქალკისი "Eubœia", Encyclopædia Britannica, 8 (9th ed.), 1878, pp. 647–649 (ინგლისური) "Chalcis" , Encyclopædia Britannica, 5 (11th ed.), 1911, p. 804 (ინგლისური) GCatholic — (former and titular) Latin see (ინგლისური) Photos from Chalcis, Evoia (ინგლისური) Herodotus Project: B+W photo essay of ancient Chalcis (ინგლისური) ↑ ქართული საბჭოთა ენციკლოპედია, ტ. 8, თბ., 1984. — გვ. 592 (ჩანართი). ↑ 2.0 2.1 2.2 2.3 ქართული საბჭოთა ენციკლოპედია, ტ. 10, თბ., 1986. — გვ. 450. ↑ Απογραφή πληθυσμού - κατοικιών της 18ης μαρτίου 2001 (μόνιμος πληθυσμός) (ბერძნული). — Πειραιάς: Εθνική στατιστική υπηρεσία της Ελλάδας, 2009. — Τ. I. — Σ. 342. — ISSN 1106-5761. ↑ Πίνακας αποτελεσμάτων Μόνιμου Πληθυσμού-Απογραφής 2011. Ελληνική Στατιστική Αρχή (2014-03-20). დაარქივებულია ორიგინალიდან — 2015-11-13. ციტირების თარიღი: 2017-10-22. ↑ General Secretariat of the National Statistical Service. დაარქივებულია ორიგინალიდან — 2020-02-15. ციტირების თარიღი: 2019-05-02. ↑ Придик А. М. Халкида // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
ყაზახეთის საკონსტიტუციო რეფერენდუმი (1995)

ყაზახეთის საკონსტიტუციო რეფერენდუმი — რეფერენდუმი ყაზახეთში რომელიც 1995 წლის 30 აგვისტოს ჩატარდა. რეფერენდუმი მიზნად ისახავდა ახალი კონსტიტუციის დამტკიცებას. ამომრჩევლის 90%-მა მხარი დაუჭირა მოცემულ ინიციატივას. ↑ Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p416 ISBN 0-19-924958-X ↑ Nohlen et al., p419
ლიეტუვის წლის ფეხბურთელი

ლიეტუვის წლის ფეხბურთელი – ჯილდო, რომელიც ყოველწლიურად გადაეცემა ლიეტუვის საუკეთესო ფეხბურთელს ქვეყნის ფეხბურთის ფედერაციისაგან. პირველი ჯილდო 1965 წელს სსრკ-ის პერიოდში გათამაშდა და მისი მფლობელი პეტრას გლოდენისი გახდა. 1965: პეტრას გლოდენისი (ჟალგირის ვილნიუსი) 1966: გინტაუტას კალედინსკასი (ჟალგირის ვილნიუსი) 1967: სტანისლოვას რამელისი (ჟალგირის ვილნიუსი) 1968: სტანისლოვას რამელისი (ჟალგირის ვილნიუსი) 1969: ჯუზეფას ჯურგელევიჩიუსი (ჟალგირის ვილნიუსი) 1970: რომუალდას იუშკა (ჟალგირის ვილნიუსი) 1971: ბენჟამინას ზელკევიჩიუსი (ჟალგირის ვილნიუსი) 1972: ბენჟამინას ზელკევიჩიუსი (ჟალგირის ვილნიუსი) 1973: პეტრას გლოდენისი (ჟალგირის ვილნიუსი) 1974: ალგირდას ჟილინსკასი (ჟალგირის ვილნიუსი) 1975: ვიტაუტას დირმეიკისი (ჟალგირის ვილნიუსი) 1976: ეუგენიუს რიაბოვასი (ჟალგირის ვილნიუსი) 1977: ეუგენიუს რიაბოვასი (ჟალგირის ვილნიუსი) 1978: ეუგენიუს რიაბოვასი (ჟალგირის ვილნიუსი) 1979: სტანისლოვას დანისევიჩიუსი (ჟალგირის ვილნიუსი) 1980: ჯუზეფას ჯურგელევიჩიუსი (ჟალგირის ვილნიუსი) 1981: ვიტაუტას დირმეიკისი (ჟალგირის ვილნიუსი) 1982: სიგიტას ჯაკუბაუსკასი (ჟალგირის ვილნიუსი) 1983: ვალდას კასპარავიჩიუსი (ჟალგირის ვილნიუსი) 1984: სტანისლოვას დანისევიჩიუსი (ჟალგირის ვილნიუსი) 1985: არმინას ნარბეკოვასი (ჟალგირის ვილნიუსი) 1986: არმინას ნარბეკოვასი (ჟალგირის ვილნიუსი) 1987: არმინას ნარბეკოვასი (ჟალგირის ვილნიუსი) 1988: არმინას ნარბეკოვასი (ჟალგირის ვილნიუსი) 1989: ვალდემარას მარტინკენასი (ჟალგირის ვილნიუსი) 1990: ვალდას ივანაუსკასი (ავსტრია ვიენი) 1991: ვალდას ივანაუსკასი (ავსტრია ვიენი) 1992: ვალდემარას მარტინკენასი (დინამო კიევი) 1993: ვალდას ივანაუსკასი (ჰამბურგი) 1994: ვალდას ივანაუსკასი (ჰამბურგი) 1995: გინტარას სტაუჩე (კარშიაკა) 1996: გინტარას სტაუჩე (სარიერი) 1997: ედგარას იანკაუსკასი (კლუბ ბრიუგე) 1998: ედგარას იანკაუსკასი (კლუბ ბრიუგე) 1999: საულიუს მიკალაიუნასი (ურალან ელისტა) 2000: ედგარას იანკაუსკასი (რეალ სოსიედადი) 2001: ედგარას იანკაუსკასი (რეალ სოსიედადი) 2002: რაიმონდას ჟუტაუტასი (მაკაბი ჰაიფა) 2003: რობერტას პოშკუსი (კრილია სოვეტოვი სამარა) 2004: ედგარას იანკაუსკასი (ნიცა) 2005: დევიდას შემბერასი (ცსკა მოსკოვი) 2006: ტომას დანიველიჩიუსი (ლივორნო) 2007: ტომას დანიველიჩიუსი (ბოლონია) 2008: მარიუს სტანკევიჩუსი (სამპდორია) 2009: მარიუს სტანკევიჩუსი (სამპდორია) 2010: დარვიდას შერნასი (ლოძი) 2011: ჟიდრუნას კარჩემარსკასი (გაზიანტეპსპორი) 2012: ჟიდრუნას კარჩემარსკასი (გაზიანტეპსპორი) 2013: მინდაუგას კალონასი (ბაქო) 2014: გიედრიუს არლაუსკისი (სტიაუა) 2015: ლუკას სპალვისი (აალბორგი) 2016: ფიოდორ ჩერნიხი (იაგელონია) 2017: ფიოდორ ჩერნიხი (იაგელონია) 2018: არვიდას ნოვიკოვასი (იაგელონია) უეფას ოფიციალური ვებ-გვერდი
პეპსი

პეპსი (იგივე პეპსი-კოლა, ინგლ. Pepsi-Cola) — პოპულარული უალკოჰოლო გამაგრილებელი სასმელი, რომელიც მთელ მსოფლიოში იყიდება. მრავალი წლის განმავლობაში, „კოკა-კოლის“ ძირითადი კონკურენტი, რომელთან ერთადაც გაყიდვების ხან პირველ, ხან მეორე ადგილებს იზიარებს. „პეპსი-კოლას“ სავაჭრო ნიშნის უფლებები ამერიკულ კომპანია PepsiCo-ს ეკუთვნის. პეპსი 1893 წელს დაარსდა „Brad's Drink“-ის სახელით, ჩრდილოეთ კაროლინაში, კალებ ბრედჰემის მიერ, რომელიც სასმელს საკუთარ აფთიაქში ყიდდა. 1898 წელს მას ეწოდა „პეპსი-კოლა“, რადგან იგი დარეკლამებული იყო, როგორც დისპეფსიის (მონელების პრობლემა) შემამსუბუქებელი საშუალება. ზოგიერთი ასევე ფიქრობს, რომ სახელი წარმოადგენს მითითებას საჭმლის მომნელებელ ფერმენტ პეფსინზე, თუმცა პეფსინი არასდროს ყოფილა სასმლის ინგრედიენტი. თავდაპირველად, შემადგენლობაში შედიოდა შაქარი და ვანილიც. ბრედჰემი ცდილობდა შეექმნა სასმელი, რომელიც ამარტივებდა საჭმლის მონელებას და უზრულველყოფდა ენერგიის მოზღვავებას. 1922-1933 წლებში „კოკა-კოლას“ სამჯერ ჰქონდა „პეპსის“ შეძენის შესაძლებლობა, მაგრამ სამივეჯერ უარი განაცხადა. 1936-1938 წლებში კომპანიის მოგება გაორმაგდა. დიდი დეპრესიის დროს, „პეპსი“ განსაკუთრებით პოპულარული გახდა. „პეპსის“ ოფიციალური სასპონსორო ხელშეკრულებები აქვს გაფორმებული ნაციონალურ საფეხბურთო ლიგასთან (NFL), ჰოკეის ეროვნულ ლიგასთან (NHL), ნაციონალურ საკალათბურთო ლიგასთან (NBA). იგი ასევე იყო ფეხბურთის მთავარი ლიგის (MLS) და ბეისბოლის მთავარი ლიგის (MLB) სპონსორიც, თუმცა შესაბამისად, 2015 და 2017 წელს იგი „კოკა-კოლამ“ ჩაანაცვლა. „პეპსი“ არის ჩემპიონთა ლიგის ერთ-ერთი უმთავრესი სპონსორიც. ოფიციალური საიტი Pepsi World დაარქივებული 2012-05-11 საიტზე Wayback Machine. Pepsi Gallery – Pepsi Promotional site Pepsico, Inc. at Knowmore.org დაარქივებული 2012-07-17 საიტზე Wayback Machine. Pepsi page on PepsiCo UK & Ireland დაარქივებული 2009-01-07 საიტზე Wayback Machine.
ბალვანა

ბალვანა — მონასტერი ისტორიულ შავშეთში. მდებარეობს ართვინის რაიონში შავშეთის მხარე, სოფელ ბალვანასა და სულესს შორის. კომპლექსის შემადგენლობაში შედის ტაძარი (საძვალით), სატრაპეზო, სენაკები და მარანი. კლდეზე მიკრული დიდი ზომის, რამდენიმესართულიანი შენობა, სავარაუდოდ, სატრაპეზო იყო, თუმცა შესაძლოა პარალელურად სხვა დანიშნულებაც ჰქონოდა. ზემოთ, მიუდგომელ გამოქვაბულში ალბათ სენაკები იყო. მონასტრის ძველი სახელი და დაარსების დრო უცნობია. არქიტექტურული მონაცემების მიხედვით, X საუკუნეში აქ უკვე უნდა ყოფილიყო სამონასტრო ტიპის კომპლექსი. განსხვავებული მონაცემების მიხედვით, დასახლებული პუნქტებიდან საკმაო მანძილით დაშორებული ნამონასტრალის მიდამოები ეკუთვნის სოფ. ბალვანას ან სოფ. სულესს (ზემო სულესს). არსებობს მოსაზრება, რომ მონასტერი შესაძლოა „გრიგოლ ხანძთელის ცხოვრებაში“ მოხსენიებული ტბის მონასტერი იყოს (ეს უკანასკნელი დღემდე არ არის ლოკალიზებული). ტაო-კლარჯეთი, ისტორიისა და კულტურის ძეგლები, კატალოგი, თბ., 2017, გვ., 15-16
ყირგიზეთის საპრეზიდენტო არჩევნები (1991)

1991 წლის ყირგიზეთის საპრეზიდენტო არჩევნები — რიგით პირველი საპრეზიდენტო არჩევნები ყირგიზეთში, რომელიც 1991 წლის 13 ოქტომბერს გაიმართა. მასში მხოლოდ ერთი კანდიდატი, ასკარ აკაევი მონაწილეობდა. მან ხმების 95,4% მიიღო და ყირგიზეთის პირველი პრეზიდენტი გახდა. ამომრჩეველთა აქტივობამ 89% შეადგინა. ↑ Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p448 ISBN 0-19-924958-X
კარიამასებრნი

კარიამასებრნი (ლათ. Cariamidae) — ფრინველთა ოჯახი კარიამასნაირთა რიგისა. სიმაღლეში დაახლოებით 75 სმ-მდე არიან. მათი ფეხები და ბოლო გრძელია. ნისკარტის დასაწყისთან აქვთ ქოჩორი. შეფერილი არიან რუხად ან მურად, აყრია მუქი წინწკლები. გავრცელებული არიან სამხრეთი ამერიკის ცენტრალურ ნაწილში. ცნობილია 2 სახეობა: ქოჩორა კარიამა (Cariama cristata), რომელიც სტეპის რაიონებშია გავრცელებული; და ბურმეისტერის კარიამა (Chunga burmeisteri), რომელიც გამეჩხერებულ ტყეებსა და სავანებში გვხვდება. ბუდეს მიწაზე (ქოჩორა კარიამა) ან ხეზე (ბურმეისტერის კარიამა) აკეთებენ. დედალი დებს 2 კვერცხს; ინკუბაცია 25–26 დღე-ღამე გრძელდება. ბარტყები იჩეკებიან თვალხილულნი, გრძელი ღინღლით დაფარულნი და დიდხანს რჩებიან ბუდეში. ტყვეობაში ადვილად შინაურდებიან და მრავლდებიან კიდეც. იკვებებიან მცირე ზომის ნაყოფებით, მწერებით, ქვეწარმავლებით, შხამიანი გველების ჩათვლით. ნადირობის ობიექტები არიან. კარიამასებრნი — სტატია დიდი რუსული ენციკლოპედიიდან (რუსული) ↑ Cariamidae — ინგლისურ-ქართული ბიოლოგიური ლექსიკონი. ↑ კარიამასებრნი (TSN 176411). ინტეგრაციული ტაქსონომიის საინფორმაციო სისტემა. ↑ Сериемы // Большая советская энциклопедия. — 3-е изд., т. 23 — М., 1976.
ევიტა (ფილმი)

„ევიტა“ (ინგლ. Evita)— ოსკარის მფლობელი მხატვრული ფილმი, რომელიც ენდრიუ ლოიდ უებერის თეატრალური მიუზიკლის ეკრანიზაციაა და ევა პერონის ცხოვრების შესახებ მოგვითხრობს. ფილმის რეჟისორია ალან პარკერი და მასში მადონა, ანტონიო ბანდერასი და ჯონათან პრაისი თამაშობენ. ფილმი 1996 წლის 25 დეკემბერს გამოვიდა და მისმა შემოსავალმა შეერთებულ შტატებში 50,047,179 აშშ დოლარი შეადგინა, ხოლო დანარჩენ მსოფლიოში 141 მილიონი. „ევიტა“ — კინოფილმების ინტერნეტ-მონაცემთა ბაზა (ინგლისური) „ევიტა“ — TCM-ის მონაცემთა ბაზაში „ევიტა“ — Allmovie-ზე „ევიტა“ — Box Office Mojo-ზე „ევიტა“ — Rotten Tomatoes
დავით ნადაშვილი

დავით ნადაშვილი (დ. 10 იანვარი, 1963, რუსთავი, საქართველოს სსრ, სსრკ) — ქართველი ეკონომისტი და პოლიტიკოსი. საქართველოს პარლამენტის VII მოწვევის წევრი. დაიბადა 1963 წლის 10 იანვარს, ქალაქ რუსთავში. დაამთავრა თბილისის სახელმწიფო უნივერსიტეტი. 1979–1983 წლებში იყო მეტალურგთა კულტურის სასახლის მუშა. 1983-1985 წლებში მოიხადა სავალდებულო სამხედრო სამსახური. 1985–1988 წლებში იყო მეტალურგთა კულტურის სასახლის ტექნიკოსი. 1988–1990 წლებში — საფეხბურთო კლუბი „გორდა“-ს მთავარი ბუღალტერი. 1990 წელს — მეტალურგთა კულტურულ–კომერციული ცენტრის მთავარი ბუღალტერი. 1990–1995 წლებში იყო რუსთავის საზღვარგარეთთან ურთიერთობის სამმართველს მთავარი სპეციალისტი. 1995 წელს — რუსთავის მერიის მცირე ბიზნესის და კომერციის დეპარტამენტის მთავარი ბუღალტერი. 1995–2003 წლებში — ს/ს „ხალიბი“-ის საბუღალტრო–ეკონომიური სამსახურის უფროსი და ფინანსური მენეჯერი. 2003–2004 წლებში იყო გარდაბნის რაიონის გამგებლის პირველი მოადგილე. 2004 წელს — საქართველოს ადმინისტრაციულ–ტერიტორიულ ერთეულებში (ბოლნისი, გარდაბანი, დმანისი, თეთრიწყარო, მარნეული, წალკა, რუსთავი) საქართველოს პრეზიდენტის სახელმწიფო რწმუნებულის პირველი მოადგილე. 2004–2005 წლებში — გარდაბნის რაიონის გამგებლის პირველი მოადგილე და მოგვიანებით გამგებლის მოვალეობის შემსრულებელი. 2005–2006 წლებში — რუსთავის მერის პირველი მოადგილე და მოგვიანებით მერის მოვალეობის შემსრულებელი. 2006-2008 წლებში იკავებდა რუსთავის მერის თანამდებობას. 2008-2012 წლებში იყო საქართველოს მე-7 მოწვევის პარლამენტის წევრი (რუსთავის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. დავით ნადაშვილი — საქართველოს ბიოგრაფიული ლექსიკონი დავით ნადაშვილი — საქართველოს პარლამენტის ოფიციალური საიტი დაარქივებული 2019-05-02 საიტზე Wayback Machine.
გრემის ჯილდო

„გრემი“ (ინგლ. Grammy) — ამერიკის ხმისჩამწერი აკადემიის მუსიკალური ჯილდოა. იგი 1958 წელს დაარსდა. გრემი, თანამედროვე მუსიკაში ერთ-ერთი ყველაზე პრესტიჟული ჯილდოა, რომელიც შეგვიძლია კინემატოგრაფიაში „ოსკარის“ ჯილდოს შევადაროთ. გრემის გადაცემის ცერემონიალი ტარდება ყოველწლიურად და გადაეცემა 108 კატეგორიაში, რომელიც 30 მუსიკალური ჟანრის მიხედვითაა დაყოფილი. ვიკისაწყობში არის გვერდი თემაზე: გრემის ჯილდო ოფიციალური საიტი გამარჯვებულები საიტზე Grammy.com (საძიებო მონაცემთა ბაზა) დაჯილდოების ოფიციალური ეთერი
იბერია (ჟურნალი)

„იბერია“ — საქართველოში ქართულ ენაზე გამოცემული ჟურნალი. ჟურნალის პირველი ნომერი 2017 წელს თბილისში გამოიცა. ჟურნალის ავტორები არიან ნიკოლოზ სანიკიძე და გიორგი სვიმონიშვილი. 2018 წლიდან საიტის სახით ჟურნალის ციფრული ვერსიაც გამოვიდა, სადაც ხელმისაწვდომია ახალი და ძველი სტატიები. ჟურნალი „იბერია“ 2017 წელს XI კლასის ორმა მოსწავლემ გამოსცა მეექვსე საავტორო სკოლის მხარდაჭერით. ჟურნალის პირველი პრეზენტაცია ფშავში, მაღაროსკარის საჯარო სკოლაში შედგა, სადაც ავტორებმა თავად წარუდგინეს ჟურნალი სკოლის მოსწავლეებსა და პედაგოგებს. ბეჭდური სახით ჯერჯერობით მხოლოდ ერთი ნომერია გამოცემული, თუმცა 2018 წელს შეიქმნა ჟურნალის ციფრული პლატფორმა, სადაც იტვირთება ახალი სტატიები. ჟურნალი ძირითადად შეეხება საზოგადოებას, კულტურასა და ისტორიას, თუმცა, ასევე, შეიცავს სტატიებს სხვადასხვა თემაზე. ჟურნალის პრეზენტაცია მაღაროსკარში ჟურნალის პრეზენტაცია მაღაროსკარში ოფიციალური საიტი იბერია Facebook-ზე
ჩვეულებრივი მებუკე წერო

ჩვეულებრივი მებუკე წერო (ლათ. Psophia crepitans) — ფრინველი მებუკე წეროების ოჯახისა. გავრცელებულია სამხრეთ ამერიკაში. მისი სხეულის სიგრძეა 50 სმ, ფრთებისა 30 სმ. შებუმბვლა ფაშარია, ფრთები მომრგვალებული, კუდი მოკლე. ფერად უპირატესად შავია, ადგილ-ადგილ ლითონისებრი ბზინვარებით. ფრენს ცუდად, დარბის სწრაფად. ბინადრობენ გუნდებად. მკვიდრი ფრინველია. ბუდობს ფართო ფუღუროებში; ინკუბაცია 10 დღე-ღამე გრძელდება. წიწილოვანია. იკვებება მცენარეებითა და მწერებით. მებუკე წეროები — სტატია დიდი საბჭოთა ენციკლოპედიიდან (რუსული)
ივანე ჯაფარიძე (სამხედრო პირი)

ივანე დავითის ძე ჯაფარიძე (დ. 1 იანვარი, 1867 — გ. 1934, პარიზი) — ქართველი სამხედრო პირი. დაამთავრა კონსტანტინეს მე-2 სამხედრო სასწავლებელი; საერთო განათლება მიიღო სამხედრო პროგიმნაზიაში. 1886 წლიდან დაიწყო სამსახური ჯარში. სამხედრო სამსახური დაიწყო 150-ე ტამანის ქვეითთა პოლკში. 1903-1905 წლებში იყო ოზურგეთის მაზრის უფროსი. 1903 წელს მიიღო წმინდა სტანისლავის მე-2 ხარისხის ორდენი. 1905-1910 წლებში ირიცხებოდა კაპიტნად კავკასიის სამხედრო ოლქის სამმართველოში. 1907 წელს მიიღო წმინდა ანას მე-2 ხარისხის ორდენი. 1911 წელს დაინიშნა თერგის მხარის გროზნოს ოლქის სამხედრო უფროსად. 1911-1914 წლებში ჯაფარიძე მსახურობდა თერგის მხარის ხასავიურტის ოლქის უფროსად. 1914-1917 იყო თერგის მხარის გროზნოს ოლქის უფროსი. 1915 წელს მიენიჭა პოლკოვნიკის სამხედრო წოდება. 1918-1921 წლებში მსახურობდა საქართველოს დემოკრატიული რესპუბლიკის ჯარში. იყო უცხოელთა მისიებთან ურთიერთობების განყოფილების უფროსი და სამხედრო სამინისტროს დავალებათა შტაბ-ოფიცერი. 1921 წლიდან წავიდა ემიგრაციაში საფრანგეთში. იყო ქართველ მხედართა კავშირის წევრი. გარდაიცვალა 1934 წელს პარიზში, დაკრძალულია ლევილის სასაფლაოზე. სამხედრო ფიცის ერთგულნი: ქართველი გენერლები, გვ. 41, თბ., 2015. ივანე ჯაფარიძე — საქართველოს ბიოგრაფიული ლექსიკონი
გოდერძი ჩანქსელიანი

გოდერძი ჩანქსელიანი (დ. 6 მარტი, 1969, გულრიფში, საქართველოს სსრ, სსრკ) — ქართველი იურისტი და პოლიტიკოსი. საქართველოს პარლამენტის მე-9 და მე-10 მოწვევების დეპუტატი. გოდერძი ჩანქსელიანი დაიბადა 1969 წლის 6 მარტს, გულრიფშში. 1994 წელს დაამთავრა საქართველოს შინაგან საქმეთა სამინისტროს პოლიციის აკადემია იურისტის კვალიფიკაციით. 1989-1990 წლებში იყო აფხაზეთის შსს დაცვის პოლიციის რიგითი პოლიციელი. 1994-2000 წლებში იყო საქართველოს შინაგან საქმეთა სამინისტროს ორგანიზებულ დანაშაულთან ბრძოლის გმს ინსპექტორი. 2000-2001 წლებში — საქართველოს შსს ორგანიზებულ დანაშაულთან ბრძოლის სამმართველოს განსაკუთრებით მნიშვნელოვან საქმეთა განყოფილების უფროსი. 2001-2003 წლებში — საქართველოს შინაგან საქმეთა სამინისტროს ქვემო ქართლის კორუფციასთან და ეკონომიკურ დანაშაულთან წინააღმდეგ ბროლის სამსახურის უფროსი. 2003-2004 წლებში — შსს-ის ქვემო ქართლის პოლიციის მთავარი სამმართველოს უფროსი. 2004 წელს დააფუძნა შპს „ბევრილი ჯგუფი“, რომლის გენერალური დირექტორიც იყო 2004-2016 წლებში. 2016-2020 წლებში იყო საქართველოს მე-9 მოწვევის პარლამენტის წევრი (მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. მაჟორიტარულ არჩევნებში ხმათა 54,41% მიიღო (10 750 ხმა). 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. გოდერძი ჩანქსელიანი — საქართველოს ბიოგრაფიული ლექსიკონი გოდერძი ჩანქსელიანი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ შედეგები 2016 ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020.
მეექვსე საავტორო სკოლა

მეექვსე საავტორო სკოლა — კერძო სკოლა თბილისში. მდებარეობს ლადო ასათიანის ქუჩაზე. დაარსდა 2012 წელს. სკოლაში სწავლობს I-XII კლასების 554 მოსწავლე. დაფუძნებულია შვეიცარიელი პარტნიორების დახმარებით. სწავლების ენა არის ქართული. უცხო ენები: გერმანული, ინგლისური და ლათინური. სკოლის შენობა კულტურის მემკვიდრეობის ძეგლია. მდებარეობს თბილისის უძველეს უბანში — სოლოლაკში, ასათიანის და დადიანის ქუჩების კვეთაზე. აგებულია 1905 წელს. შენობის არქიტექტურა თბილისში ახალი გოთიკური სტილის თვალსაჩინო ნიმუშია. შენობა მე-20 საუკუნის დასაწყისში აშენდა და თავიდანვე განსაზღვრული იყო როგორც საგანმანათლებლო დაწესებულება. თავდაპირველად აქ მდებარეობდა ქალთა მე-3 გიმნაზია. 180 მ² ფართობის ღონისძიებათა დარბაზი, აღდგენილია პირვანდელი სახით. იტევს 200 ადამიანს და მასპინძლობს სხვადასხვა ღონისძიებებს — კონცერტებს, კონფერენციებს, გამოფენებს, ფილმების ჩვენებას; პოეტების, ავტორების, შემოქმედებით საღმოებს. მეექვსე საავტორო სკოლა ოფიციალური საიტი მეექვსე საავტორო სკოლა Facebook-ზე
იან დე იონგი

იან დე იონგი (დ. 8 მაისი, 1963, ემენი, ნიდერლანდები) — ნიდერლანდელი ფეხბურთელი და მწვრთნელი. ამჟამად მუშაობს კლუბ ბოხუმში მენეჯერის დამხმარედ. საფეხბურთო კარიერის მანძილზე თამაშობდა ნიდერლანდების 3 კლუბში. იყო ემენისა და დე გრაფსხაპის მენეჯერი, აგრეთვე იყო ჰოლანდიური საფეხბურთო კლუბ ჰერენვენის დამხმარე და დროებითი მენეჯერი, ტრონ სოლიედის გადაყენების შემდეგ (2009–10 სეზონის პირველ კვირებში). 2013 წელს მიიწვიეს ჰერაკლესში. 2014 წლის 31 აგვისტოს გაათავისუფლეს თანამდებობიდან მას შემდეგ, რაც კლუბმა ერედივიზიის 2014–15 წლის სეზონში პირველი ოთხი მატჩი წააგო. (ნიდერლანდური ენა) პროფილი დაარქივებული 2012-10-14 საიტზე Wayback Machine. (ნიდერლანდური ენა) პროფილი დაარქივებული 2009-07-09 საიტზე Wayback Machine. ↑ Jan de Jonge wird neuer Co-Trainer des VfL Bochum დაარქივებული 2019-05-03 საიტზე Wayback Machine. ‚ westline.de, 18 May 2016 ↑ Jan de Jonge nieuwe coach De Graafschap — Trouw (ნიდერლანდური ენა) ↑ De Jonge nieuwe trainer Heracles Almelo — Trouw (ნიდერლანდური ენა) ↑ De Jonge ontslagen bij Heracles Almelo — AD (ნიდერლანდური ენა)
ყირგიზეთის საპრეზიდენტო არჩევნები (1995)

1995 წლის ყირგიზეთის საპრეზიდენტო არჩევნები — რიგით მეორე საპრეზიდენტო არჩევნები ყირგიზეთში, რომელიც 1995 წლის 24 დეკემბერს გაიმართა. მასში სამი კანდიდატი მონაწილეობდა. არჩევნებში ასკარ აკაევმა ხმების 72,4% მიიღო და ყირგიზეთის პრეზიდენტი მეორე ვადით გახდა. ამომრჩეველთა აქტივობამ 86,2% შეადგინა. ↑ Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p448 ISBN 0-19-924958-X
ყირგიზეთის საპარლამენტო არჩევნები (1995)

1995 წლის ყირგიზეთის საპარლამენტო არჩევნები — რიგით მეორე საპარლამენტო არჩევნები დამოუკიდებელ ყირგიზეთში, რომელიც 1995 წლის 5 თებერვალს გაიმართა, მეორე ტური კი 19 თებერვალს ჩატარდა. არჩევნებში გამარჯვება ყირგიზეთის სოციალ-დემოკრატიულმა პარტიამ მოიპოვა, რომელმაც პარლამენტში ყველაზე მეტი, 14 მანდატი მოიპოვა 105-დან. ამომრჩეველთა აქტივობამ 76% შეადგინა. ↑ Nohlen et al., p447 ↑ Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p448 ISBN 0-19-924958-X
ტარიელ ჟარკიმბაევი

ტარიელ ჟარკიმბაევი (დ. 17 სექტემბერი, 1996) — ყირგიზი მოთხილამურე. მან წარადგინა ყირგიზეთი 2018 წლის ზამთრის ოლიმპიადაზე სადაც 78-ე ადგილი დაიკავა. ↑ სპორტსმენის პროფილი: ტარიელ ჟარკიმბაევი — პიონგჩანგი 2018 ზამთრის ოლიმპიური თამაშების საიტი. დაარქივებულია ორიგინალიდან — 2018-04-20. ციტირების თარიღი: 2019-05-03.
სარი-კამიში (კადამჯაის რაიონი)

სარი-კამიში (ყირგ. Сары-Камыш) — პატარა დასახლება ყირგიზეთში. მდებარეობს კადამჟაის რაიონში, ბათქენის ოლქში. 2009 წლის მონაცემებით სარი-კამიშში ცხოვრობს 20 ადამიანი. ↑ 2009 population census of the Kyrgyz Republic: Batken Region. დაარქივებულია ორიგინალიდან — 10 August 2011. ციტირების თარიღი: 2013-05-16.
ჰუსეინ ჯავიდის ძეგლი

ჰუსეინ ჯავიდის ძეგლი (აზერ. Hüseyn Cavidin heykəli) — აზერბაიჯანელი პოეტის ჰუსეინ ჯავიდის ძეგლი აზერბაიჯანის დედაქალაქ ბაქოში, სკვერში, რომელიც ატარებს პოეტის სახელს და მდებარეობს ჰუსეინ ჯავიდის პროსპექტზე. ბრინჯაოსგან დამზადებული ძეგლის ავტორები არიან აზერბაიჯანის სახალხო მხატვარი, მოქანდაკე ომარ ელდაროვი და არქიტექტორები იუსიფ გადიმოვი და რასიმ ალიევი. ძეგლი დადგმულია 1993 წელს. ომარ ელდაროვის თქმით, ჰუსეინ ჯავიდის ძეგლის შექმნის იდეა ჰეიდარ ალიევს ეკუთვნის. ძეგლზე, შემდეგ კი მის გორელიეფზე მუშაობის დროს მოქანდაკემ შეისწავლა ჰუსეინ ჯავიდის ცხოვრება და შემოქმედება, მაგრამ ელდაროვის მხატვრული ჩანაფიქრის მიხედვით ჰუსეინ ჯავიდთან ერთად მას უნდოდა სხვა აზერბაიჯანელების ხსოვნის უკვდავყოფაც, რომლებიც XX საუკუნის პირველ ნახევარში პოლიტიკური რეპრესიების მსხვერპლნი გახდნენ. Информация об Омаре Эльдарове на официальном сайте Академии наук Азербайджана დაარქივებული 2014-01-02 საიტზე Wayback Machine. Воплощенный в камне დაარქივებული 2015-09-23 საიტზე Wayback Machine.
ნარგიზი (ოპერა)

„ნარგიზი“ (აზერ. Nərgiz) — აზერბაიჯანელი კომპოზიტორის, აზერბაიჯანის სსრ-ის ხელოვნებათა დამსახურებული მოღვაწის — მუსლიმ მაგომაევის მეორე ოპერა. შეიქმნა 1935 წელს. ლიბრეტოს ავტორია მწერალი მამედ საიდ ორდუბადი. ოპერა ითვლება მაგომაევის ყველაზე მნიშვნელოვან ნაწარმოებად. მისი მუსიკა გამსჭვალულია ხალხური სიმღერების ინტონაციებით. ეს არის ბაქოს პროლეტარიატის ხელმძღვანელობით აზერბაიჯანის გლეხთა საბჭოთა ხელისუფლებისთვის ბრძოლისადმი მიძღვნილი პირველი ოპერა. „ნარგიზი“ აგრეთვე არის პირველი აზერბაიჯანული ოპერა თანამედროვე თემაზე. ↑ Абасова Э. Г. Магомаев А. М. // Музыкальная энциклопедия / под ред. Ю. В. Келдыша. — М.: Советская энциклопедия, Советский композитор, 1976. — Т. 3. ↑ История Азербайджана. — Баку: Изд-во АН Азербайджанской ССР, 1963. — Т. 3, часть 2. — С. 71-72. ↑ Г. Кулиева, Д. Мамедов, А. Мамедова. Бюль-Бюль. — Ишиг, 1983. — С. 41. — 134 с.
ნიზამი (ოპერა)

„ნიზამი“ (აზერ. Nizami) — ცნობილი აზერბაიჯანელი კომპოზიტორის, აფრასიაბ ბადალბეილის მიერ 1948 წელს დადგმული ოპერა. 1939 წელს, ნიზამი განჯევის 800 წლის იუბილესთან დაკავშირებით, აფრასიაბ ბადალბეილს მიანდეს XII საუკუნის დიდი პოეტისა და მოაზროვნის ცხოვრების ამსახველი ოპერის შექმნა, მაგრამ 1941 წელს დაწყებული დიდი სამამულო ომის გამო ოპერის პრემიერა გადაიდო. ოპერის პირველი წარმოდგენა გაიმართა 1948 წლის 12 დეკემბერს აზერბაიჯანის ოპერისა და ბალეტის თეატრის სცენაზე. ↑ Биография Афрасияба Бадалбейли ↑ Композитор, дирижер, музыковед, публицист. დაარქივებულია ორიგინალიდან — 2018-10-01. ციტირების თარიღი: 2019-05-04.